Diari Oficial de la Generalitat Valenciana


Sumari del DOGV 3400, del 24-12-1998 (1998/11857)

ORDRE de 21 de desembre de 1998, de la Conselleria de Benestar Social per la qual es modifica l'import global màxim de les subvencions destinades a federacions esportives, de la Comunitat Valenciana per a l'any 1998, establit en l'Ordre de 16 de febrer de 1998, d'aquesta Conselleria.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3400

Data del DOGV
:   24-12-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/11297


Data del document
:   21-12-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 21 de desembre de 1998, de la Conselleria de Benestar Social per la qual es modifica l'import global màxim de les subvencions destinades a federacions esportives, de la Comunitat Valenciana per a l'any 1998, establit en l'Ordre de 16 de febrer de 1998, d'aquesta Conselleria. [1998/X11255]
  
Preàmbul
  
Mitjançant l'Ordre de 16 de febrer de 1998, de la Conselleria de Benestar Social, es convocaven les subvencions destinades a federacions esportives de la Comunitat Valenciana per a l'any 1998, i s'aprovaren les bases reguladores de la concessió d'aquestes (DOGV núm. 3.207, de 20 de març de 1998).
  
En la disposició primera de l'esmentada ordre s'establia l'import global màxim de cent setanta-set milions tres-centes noranta mil sis-centes dotze pessetes (159.399.993 PTA); 086.980.012 PTA, a càrrec de l'aplicació pressupostària 33.92.008.04.6, codi comptable 107 i, 60.931.668 PTA, a càrrec de l'aplicació pressupostària 34.47.868.99,7 línia 7.02, dels Pressupostos de la Generalitat Valenciana per al 1998.
  
En la disposició segona de l'ordre s'estableix la possibilitat que l'import global màxim per a les ajudes puga ser incrementat, sense necessitat d'obrir un nou termini de presentació d'instàncies, en cas d'increment de la consignació pressupostària existent.
  
Segons establia la base segona de l'Annex I, un dels programes subvencionables era el programa IV: Tecnificació. Doncs bé, l'alt nivell dels esportistes valencians ha conduït a l'inici de vint-i-nou programes de Tecnificació d'altres tantes federacions esportives. Tan elevat nombre de programes, no ha pogut ser atés degudament amb l'assignació pressupostària prevista en la línia de subvenció 4.02.
  
A més, una modificació pressupostària per ajustament entre línies de subvenció ha permés modificar a l'alça la dotació de la línia de subvenció que finança la convocatòria en un import de 57.004.264 PTA.
  
Per això, i fent ús de les competències en matèria d'esport assignades pel Decret 4/1997, de 26 de febrer, del president de la Generalitat Valenciana, a la Conselleria de Benestar Social, i d'acord amb el que disposa l'article 35 de la Llei 5/83, de 30 de desembre, del Govern Valencià,
  
ORDENE
  
Primera
  
Modificar l'import global màxim de les subvencions destinades a federacions esportives de la Comunitat Valenciana per a l'any 1998, i finançades amb càrrec a l'aplicació pressupostària 34.63.680.59.39, codi comptable 107, a què es refereix la disposició primera de l'Ordre de 16 de febrer de 1998, de la Conselleria de Benestar Social (DOGV núm. 3.207, de 20 de març de 1998), que el fixa en un import total de cent vuitanta-nou milions, nou-centes quaranta-set mil sis-centes dotze pessetes (416.605.336 PTA).
  
DISPOSICIONS FINALS
  
Primera
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
Segona
  
Per al correcte desplegament i execució del que disposa aquesta ordre, es delega en el director General de l'Esport la facultat per a dictar les resolucions de concessió de noves subvencions, si n'hi ha, i també per a dictar les resolucions necessàries per a la seua aplicació.
  
Contra aquesta ordre, que esgota la via administrativa, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la seua publicació. La interposició del recurs requerirà comunicació prèvia a la Conselleria de Benestar Social.
  
Tot això d'acord amb el que disposen els articles 57 i 58 de la Llei Reguladora de la Jurisdicció Contenciosa Administrativa, i l'article 110.3 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 21 de desembre de 1998
  
La consellera de Benestar Social,